ההתנקשות באבראהים עקיל

ההתנקשות באבראהים עקיל היא תקיפה אווירית וסיכול ממוקד שביצע חיל האוויר הישראלי ב-20 בספטמבר 2024, ואשר בה נהרג המפקד בפועל של הזרוע הצבאית של חזבאללה, אבראהים עקיל, יחד עם בכירים בכוח רדואן ואגף המבצעים של חזבאללה. התקיפה בוצעה בשעה 15:45 בחארת חריכ שבפרברי רובע הדאחייה דרומית-מזרחית לביירות, בירת לבנון, כחלק ממבצע חיצי הצפון. מאז תחילת מלחמת חרבות ברזל בסוף 2023, חזבאללה וישראל נלחמים בצפון ישראל ודרום לבנון. במסגרת הלחימה נגרם הרס רב משני צידי גבול ישראל-לבנון. ב-17 בספטמבר 2024 התקבלה בקבינט המדיני-ביטחוני של ישראל החלטה, שיצירת תנאים לחזרת תושבי הצפון לבתיהם היא אחת ממטרות המלחמה. ההחלטה הסמיכה את שר הביטחון יואב גלנט וראש הממשלה בנימין נתניהו "לנקוט בפעולות הגנה והתקפה נגד חזבאללה על מנת לעמוד במטרת המלחמה". באותו היום החלה התפוצצות זימוניות חזבאללה, שגרמה לפגיעה קשה בארגון הטרור השיעי. ישראל לא לקחה באופן רשמי אחריות על האירוע, שיוחס לה בכלי תקשורת בעולם. בעקבות האירוע נשא חסן נסראללה נאום בו הוא הבטיח להעניש את ישראל. בימים שלאחר מכן יצאה ישראל במבצע חיצי הצפון להשמדת יכולות הירי של חזבאללה וסיכול ממוקד של בכיריו. בסביבות השעה 15:45 מטוס קרב של חיל האוויר הישראלי שיגר מספר טילים אל מרתף ברובע הדאחייה, בעת שעקיל ניהל בו פגישה עם מספר מפקדים בכירים בכוח רדואן ואנשי אגף המבצעים של חזבאללה. לפי אל ג'זירה, התקיפה כוונה ל-20 מפקדים מהנהגת כוח רדואן שהיו בפגישה בחניון בקומה השנייה מתחת לאדמה. היא בוצעה עם ארבעה טילים שהובילו לקריסת המבנה. בעוד שהלבנונים דיווחו שאת התקיפה ביצע מטוס F-35I, לפי ynet את התקיפה ביצעו מטוסי F-15I רעם. בתקיפה נהרגו לפחות 16 מחבלים, בהם עקיל, ונפצעו 68 איש. לפי דובר צה"ל, "חוסל בכיר חזבאללה אבראהים עקיל, עם צמרת מערך המבצעים ושרשרת הפיקוד של כוח רדואן". למחרת פרסם חזבאללה 15 שמות של מחבלים ופעילים בכירים שנהרגו בתקיפה לצד עקיל, ודובר צה"ל פרסם רשימה של 11 מתוכם בציון תפקידם כבכירים בכוח רדואן. פורסם שיחד איתם נהרג גם סגן מפקד כוח קודס, האיראני מוחמד רדא. באיראן הכחישו את חיסולו של רדא. לפי משרד הבריאות הלבנוני, 37 אנשים נהרגו בתקיפה, בהם 3 ילדים ו-7 נשים. בעקבות ההתנקשות ופיצוץ הזימוניות שקדם לה, בליל 22 בספטמבר בשעה 1:15 אחרי חצות שיגר חזבאללה בפעם הראשונה מתחילת הלחימה ומאז מלחמת לבנון השנייה מטחי רקטות, לראשונה במלחמה גם רקטות מסוג פאדי, לעמק יזרעאל ובפרט לבסיס רמת דוד. על פי דיווח של דובר צה"ל זוהו כעשרה שיגורים שחצו משטח לבנון, אך מרביתם יורטו. כ-3 שעות לאחר מכן, שיגר חזבאללה מטח שני לאזור וכעבור 20 דקות שיגר עוד אחד. על פי דיווח של דובר צה"ל זוהו כ-20 שיגורים שחצו משטח לבנון. כשעתיים לאחר מכן טווח הירי התרחב לאזור המפרץ, והופעלו אזעקות גם בעיר חיפה. על פי דובר צה"ל במטח הזה שוגרו כ-85 רקטות משטח לבנון לעבר שטח מדינת ישראל אשר חלקם יורטו והשאר נפלו במרחבים שונים. לפי דובר צה"ל שוגרו בלילה הזה כ-150 רקטות, טילי שיוט וכטב"מים לעבר צפון ישראל. ההתנקשות בפואד שוכר הודעות דובר צה"ל: עדכון דובר צה"ל על חיסול אבראהים עקיל, באתר צה"ל, 20 בספטמבר 2024 עדכון דובר צה"ל - 20.09, ערב, סרטון בערוץ "עדכוני צה"ל", באתר יוטיוב (אורך: 06:56) צה"ל חיסל את צמרת מפקדי 'כוח רדואן', באתר צה"ל, 21 בספטמבר 2024 ליאור בן ארי, צה"ל מאשר: איברהים עקיל חוסל עם צמרת מערך המבצעים ושרשרת הפיקוד של כוח רדואן, באתר ynet, 20 בספטמבר 2024 ליאור בן ארי, איתמר אייכנר, דן רבן, 4 טילים מ-F-15, וחיסול בפגישה בקומה 2 מתחת לקרקע: "כמו רעידת אדמה", באתר ynet, 20 בספטמבר 2024 דיווחים מצולמים מכלי התקשורת ורשתות החדשות 'The toughest week for Hezbollah since its establishment', סרטון בערוץ "i24NEWS English", באתר יוטיוב (אורך: 02:16), 20 בספטמבר 2024 At least 31 people killed in Israeli attack on Beirut | Israel-Hezbollah conflict, סרטון בערוץ "Sky News", באתר יוטיוב (אורך: 03:27), 21 בספטמבר 2024 IDF wipe out two Hezbollah commanders & 14 fighters ‘plotting Oct 7-style invasion', סרטון בערוץ "The Sun", באתר יוטיוב (אורך: 03:06), 21 בספטמבר 2024 Israel says it killed senior Hezbollah commander in Beirut strike, Al Arabiya English, ‏20 September 2024 ליאור בן ארי, צה"ל מאשר: חוסל איברהים עקיל, עם צמרת מערך המבצעים ושרשרת הפיקוד של כוח רדואן, באתר ynet, 20 בספטמבר 2024. Timour Azhari and Miro Maman, Hezbollah, Israel exchange heavy fire amid fear of widening conflict, CNN, September 22, 2024 צה"ל חיסל את איברהים עקיל - ראש מערך המבצעים של חיזבאללה, באתר צה"ל, 20 בספטמבר 2024. ירון אברהם, ‏החלטת הקבינט על המערכה בצפון, בצל הסכסוך בין נתניהו וגלנט, באתר ‏מאקו‏, 18 בספטמבר 2024 ליאור בן ארי, אלישע בן קימון, נסראללה: ספגנו מכה חסרת תקדים. זה יכול להיקרא הכרזת מלחמה, יהיה עונש קשה, באתר ynet, 19 בספטמבר 2024 סוכנויות הידיעות, ‏הטילים הגיעו לחניון המכוניות במינוס 2: פרטים חדשים על החיסול הדרמטי בביירות, באתר מעריב אונליין, 20 בספטמבר 2024. ליאור בן ארי, יוסי יהושוע, איתמר אייכנר, אלישע בן קימון, צה"ל תקף בדאחייה בביירות את ראש מערך המבצעים של חיזבאללה, באתר ynet, 20 בספטמבר 2024. ליאור בן ארי, איתמר אייכנר, דן רבן, 4 טילים מ-F-15, וחיסול בפגישה בקומה 2 מתחת לקרקע: "כמו רעידת אדמה", באתר ynet, 20 בספטמבר 2024. כך נראית פעילות חיל האוויר ביממות האחרונות, באתר צה"ל, 22 בספטמבר 2024. עדכון דובר צה"ל - 20.09, ערב, סרטון בערוץ "עדכוני צה"ל", באתר יוטיוב (אורך: 06:56). Fabian, Emmanuel (21 בספטמבר 2024). "Hezbollah names 14 more members killed in airstrike, including a senior commander". The Times of Israel. נבדק ב-21 בספטמבר 2024. {{cite web}}: (עזרה). צה"ל חיסל את צמרת מפקדי 'כוח רדואן', באתר צה"ל, 21 בספטמבר 2024. מפקד כוח קודס של משמרות המהפכה חוסל; באיראן מכחישים, באתר מעריב אונליין, 20 בספטמבר 2024 ליאור בן ארי, כל הבכירים שחוסלו בתקיפה בדאחייה - ומי מפקדי החיזבאללה שנותרו בחיים?, באתר ynet, 21 בספטמבר 2024 4 מטחים מהלילה לעמק יזרעאל, ירי גם לקריות. בן 17 נהרג בתאונה בזמן אזעקה, באתר ynet, 22 בספטמבר 2024